CELEX: 62010TN0036
Language: et
Date: 2010-02-01 00:00:00
Title: Kohtuasi T-36/10: 1. veebruaril 2010 esitatud hagi — Internationaler Hilfsfonds versus komisjon

17.4.2010   
            
            
               ET
            
            
               Euroopa Liidu Teataja
            
            
               C 100/48
            
         1. veebruaril 2010 esitatud hagi — Internationaler Hilfsfonds versus komisjon
   (Kohtuasi T-36/10)
   2010/C 100/73
   Kohtumenetluse keel: saksa
   
      Pooled
   
   
      Hageja: Internationaler Hilfsfonds e.V. (Rosbach, Saksamaa) (esindaja: advokaat H. Kaltenecker)
   
      Kostja: Euroopa Komisjon
   
      Hageja nõuded
   
   
               —
            
            
               tunnistada tühiseks komisjoni 9. oktoobri 2009. aasta ja 1. detsembri 2009. aasta otsused osas, milles nendes keelati hageja juurdepääs avalikustamata dokumentidele;
            
         
               —
            
            
               mõista menetluskulud ja hageja kohtukulud välja kostjalt.
            
         
      Väited ja peamised argumendid
   
   Hageja vaidlustab komisjoni 9. oktoobri 2009. aasta otsuse, millega jäeti osaliselt rahuldamata hageja taotlus tutvuda LIEN-lepingut 97-2011 puudutava toimiku avalikustamata dokumentidega ning komisjoni 1. detsembri 2009. aasta kirja, milles hagejale teatati, et tema kodustaotluse osas tutvuda LIEN-lepingut 97-2011 puudutava toimiku materjalidega ei ole võimalik tähtaegselt vastata.
   Hagiavalduse põhjendusena väidab hageja sisuliselt, et komisjon ei olnud õigustatud keelama talle määruse (EÜ) nr 1049/2001 (1) artikli 4 lõigetes 3 ja 4 nimetatud eranditele tuginedes juurdepääsu nimetatud dokumentidele. Sellega seoses väidab ta ka, et seni avalikustamata dokumentide avalikustamiseks esineb ülekaalukas üldine huvi.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).